Diari Oficial de la Generalitat Valenciana


Sumari del DOGV 4514, del 04-06-2003 (2003/6392)

Informació pública de l'alternativa tècnica del programa d'actuació integrada per al desenvolupament de la unitat d'execució 34-UE-R del Pla General d'Ordenació Urbana de Castelló de la Plana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4514

Data del DOGV
:   04-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6392


Organisme emissor
:   Traver Vidal Promociones, SL

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució 34-UE-R del Pla General d'Ordenació Urbana de Castelló de la Plana. [2003/F6392]
  
La societat mercantil Traver Vidal Promociones, SL, amb domicili social a Castelló de la Plana, carrer de la Trinitat, 117, amb CIF B-12551032 i amb número de telèfon 192 39 81 81, per mitjà del present anunci, i en aplicació del que s'establix en l'article 48.C), en relació amb l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, comunica:
  
Que ha presentat alternativa tècnica del programa d'actuació integrada per al desenvolupament de la unitat d'execució 34-UE-R del Pla General d'Ordenació Urbana de Castelló de la Plana, amb la delimitació següent: nord, finques urbanes; sud, vial 17 del Pla General d'Ordenació Urbana de Castelló de la Plana; est, Quadra Saboner, i oest, Quadra Morteràs.
  
Per a això, d'acord amb els articles 45 i 32.A) i B) del text legal abans esmentat, s'ha procedit a presentar el corresponent programa d'actuació integrada per al desenvolupament de la unitat d'execució esmentada i la documentació pertinent, comprensiva d'alternativa tècnica i avantprojecte d'urbanització, juntament amb les seues corresponents memòries i resta de documentació, utilitzant la via simplificada del procediment prevista en l'article 48 de la Llei 6/1994, de 15 de novembre.
  
Així, s'ha protocol·litzat alternativa tècnica i avantprojecte d'urbanització, juntament amb les corresponents memòries i restant documentació, a la notaria de María Lourdes Frías Llorens mitjançant acta de data 15 de maig de 2003, amb número de protocol 1.016. Estan igualment disponibles els exemplars en la Secció d'Urbanisme i Obres de l'Ajuntament de Castelló de la Plana, amb data d'entrada 31 de desembre de 2002 i amb número de registre 99.866, i qualsevol persona podrà, dins del termini de 20 dies comptats a partir del dia següent a la publicació d'este anunci en el Diari Oficial de la Generalitat Valenciana, comparéixer a la notaria per a obtindre còpia de l'acta o sol·licitar que se li exhibisca esta. Així mateix, podrà consultar a l'ajuntament les actuacions derivades de la documentació depositada i presentar en este, per a la incorporació a les dites actuacions, tant al·legacions com alternatives tècniques que pretenguen competir amb la que s'exposa al públic, així com presentar proposicions juridicoeconòmiques per a executar qualsevol de les alternatives tècniques, en el termini de cinc dies següents a comptar des del venciment del termini de 20 dies abans ressenyat.
  
Expressament es fa constar que este anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals la identificació dels quals no consta en la relació emesa pel Centre de Gestió Cadastral, així com a aquells el domicili dels quals figura en la llista esmentada, com la pròpia parcel·la cadastral, o simplement amb el nom del municipi, que són els següents: